8. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ  Αριθ. 99412/1984 της 17 Ιουν./9 Ιουλ.  1970 (ΦΕΚ Β΄475) Περί καθορισμού αμοιβής δια την δίωξιν αλιευτικών παραβάσεων. Έχοντες υπ’ όψιν: 1)Το άρθρ. 126 του Συντάγματος 2)Τας διατάξεις του άρθρ. 36 του Ν.Δ. 1/68. 3)Τας διατάξεις του άρθρ. 15 του Ν.Δ. 420/70 καθ’ ας παρέχεται, εις παν πρόσωπον υποδεικνύον ή διώκον παρανόμως αλιεύοντας, αμοιβή, καθοριζομένου του ύψους αυτής δια κοινής αποφάσεως των Υπουργών Οικονομικών και Γεωργίας. 4)Το γεγονός ότι παρατηρείται αύξησις των περιπτώσεων της παρανόμου αλιείας επί ζημία της εθνικής οικονομίας, αποφασίζομεν: Καθορίζομεν το ύψος της καταβαλλομένης αμοιβής εις πάντα, είτε ιδιώτην είτε δημόσιον ή δημοτικόν όργανον, όπερ ήθελεν υποδείξει ή διώξει παραβάτην των περί αλιείας κειμένων διατάξεων ως εξής: α)Εις 200 δραχμάς δι’ ας παραβάσεις επεβλήθη πρόστιμον άνω των 1.000 δραχμών, και  β)Εις ποσοστόν 10% επί επιβληθέντος προστίμου κάτω των 1000 δραχμών. Το ποσοστόν τούτο δεν δύναται να η, έλασσον των 50 δραχμών. Προκειμένου περί δημοσίων οργάνων η αμοιβή καταβάλλεται εφ’ όσον η δίωξις της παρανόμου αλιείας δεν υπάγεται εις την άμεσον εκτέλεσιν των καθηκόντων των, ως λιμενικά, τελωνειακά κλπ. όργανα, εξαιρουμένων των υπαλλήλων της Δ/νσεως Αλιείας οίτινες εκ της αρμοδιότητος αυτών ασκούν τοιαύτα καθήκοντα. Η αμοιβή αύτη μη υποκειμένη ως προς τους Δημοσίους και Δημοτικούς υπαλλήλους εις τους περιορισμούς της παρ. 2 του άρθρου μόνου του Ν.Δ. 176/69 βαρύνει την αναγεγραμμένην υπό Ειδ. Φορ. 65/270 και Κωδ. Αριθ. 0429 πίστωσιν εις τον Προϋπολογισμόν εξόδων του Υπουργείου Γεωργίας και καταβάλλεται τοις δικαιούχοις επί τη υποβολή εις την Δ/νσιν Αλιείας των κάτωθι δικαιολογητικών: α) αιτήσεως του δικαιούχου, β)αντιγράφου της αποφάσεως δι’ ης επεβλήθη ποινή εις τους παραβάτας, γ)βεβαιώσεως της επιβαλούσης την ποινήν διοικητικής Αρχής, ότι ο αιτών την αμοιβήν είναι ο υποδείξας ή ο συλλαβών τους παραβάτας και δ)εφ’ όσον ο δικαιούχος κέκτηται την ιδιότητα του Δημοσίου ή Δημοτικού υπαλλήλου υπευθύνου δηλώσεως αυτού ότι αι πάσης φύσεως πρόσθετοι αμοιβαί δεν υπερβαίνουν τας τακτικάς μηνιαίας αποδοχάς του. Η ισχύς της παρούσης άρχεται από 1.1.1969. 9. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΕΜΠΟΡΙΚΗΣ ΝΑ ΥΤΙΛΙΑΣ ΚΑΙ ΓΕΩΡΓΙΑΣ Αριθ. 353534/3368 της 7/24 Ιουλ. 1971  (ΦΕΚ Β΄589). Περί χορηγήσεως αμοιβής δι’ εξόντωσιν δελφίνων και καρχαριών. Η άνω απόφαση, ως και η 160479/4973/1976 (ΦΕΚ Β΄74) όμοια που την τροποποίησε, καταργήθηκαν από την 54335/1485/18 Μαΐου – 18 Ιουν. 1982 (ΦΕΚ Β΄388) απόφ. Υπ. Οικον. , Γεωργίας και Εμπορ. Ναυτιλίας. 